joelniklaus/EU_Wikipedias huggingface dataset:
Μελίντα Σανκάρ

Η Μελίντα Σανκάρ (Melinda Shankar, 18 Φεβρουαρίου 1992) είναι Καναδή ηθοποιός. Έγινε γνωστή κυρίως από τη συμμετοχή της στην σειρά Degrassi: The Next Generation ως Άλι Μπαντάρι.

Πρώτα χρόνια
Η Σανκάρ γεννήθηκε στην Οττάβα από Ινδο-Γουνιανούς γονείς, οι οποίοι μετανάστευσαν στον Καναδά. Έχει δύο μεγαλύτερες αδελφές και έναν αδελφό, ο οποίος είναι, επίσης, ηθοποιός. Η Σανκάρ μεγάλωσε στην Ορλεάνη, προάστιο της Οττάβας.

Από την ηλικία των τριών ετών ξεκίνησε να μαθαίνει μπαλέτο και καράτε, όπου κατέχει και μαύρη ζώνη. Πήγε στο γυμνάσιο Sir Wilfrid Laurier και έπειτα μετακόμισε στο Τορόντο για να συμμετάσχει στο Degrassi, το 2008.

Καριέρα
Η Σανκάρ ξεκίνησε την καριέρα της ως μοντέλο και εμφανίστηκε σε πολυάριθμες διαφημιστικές αφίσες, μεταξύ των οποίων και διαφημίσεις της P&G (Πι εντ Τζι) στο Λος Άντζελες. Η μητέρα της είναι ηθοποίος και ο παππούς της σκηνοθέτης στη Γουιάνα. Ο πατέρας της συχνά οδηγεί 5 ώρες για να πάει την Σανκάρ από την Οττάβα στο Τορόντο για τις οντισιόν.

Το 2008, η Σανκάρ έκανε το ντεμπούτο της, ως ηθοποιός, στη τηλεοπτική σειρά Degrassi, ως μαθήτρια στην 9η τάξη. Το 2015, έπειτα από 6 κύκλους, αποχώρησε από τη σειρά.

Το 2009, ξεκίνησε να εργάζεται για την τηλεοπτική σειρά του YTV, Ίντι. Είχε τον πρωταγωνιστικό ρόλο της Ιντίρα. Το 2010, συμμετείχε στην ταινία της Disney Harriet the Spy: Blog Wars,  με τον ρόλο Τζέινι Γκριμπς, κολλητή της Ερριέτα. Επισής, το 2010, πρωταγωνίστησε στην ταινία Festival of Lights. Η ταινία γυρίστηκε στο Κουίνς της Νέα Υόρκη και στην πρωτεύουσα της Γουιάνας, την Τζώρτζταουν. Επιπλέον, ο πατέρας της ήταν ο Διευθυντής Παραγωγής της ταινίας, λόγω της καταγωγής του από την Γουιάνα.

Προσωπική ζωή
Το 2008, μετακόμισε μαζί με τον πατέρα της στο Τορόντο για τα γυρίσματα της σειράς Degrassi. Πλέον κατοικεί στο North York, συνοικία του Τορόντο.

Κατά τη διάρκεια των γυρισμάτων της σειράς είχε ερωτευτεί τον Ντάνιελ Κέλι, επίσης ηθοποιό της σειράς. Πλέον έχουν χωρίσει.

Φιλμογραφία

Παραπομπές

Εξωτερικοί σύνδεσμοι
 Η Μελίντα Σανκάρ στο Internet Movie Database

Καναδές ηθοποιοί τηλεόρασης
Τριαντάφυλλος Μηταφίδης

Ο Τριαντάφυλλος Μηταφίδης (17 Δεκεμβρίου 1947) είναι Έλληνας φιλόλογος και πολιτικός.

Γεννήθηκε το 1947 στη Θεσσαλονίκη στην Άνω Τούμπα από γονείς πρόσφυγες. Ως μαθητής συμμετείχε στους αγώνες του «15% για την παιδεία» και του «114». Σπούδασε στη  Φιλοσοφική Σχολή του ΑΠΘ. Το 1966-67 διετέλεσε Γραμματέας του Συλλόγου Φοιτητών της Φιλοσοφικής του ΑΠΘ.  Εργάστηκε ως φιλόλογος στην δημόσια και ιδιωτική εκπαίδευση. 

Για την αντιδικτατορική του δράση καταδικάστηκε σε ισόβια κάθειρξη. 

Διετέλεσε μέλος των ΣΙΕΛΘ - ΣΕΦΙΕ, αντιπρόσωπος στην ΟΙΕΛΕ και γενικός σύμβουλος του ΕΚΘ. 

Την περίοδο 2007-2015 υπήρξε δημοτικός σύμβουλος στο Δήμο Θεσσαλονίκης. Το 2010 και 2014 κατέβηκε υποψήφιος Δήμαρχος στο Δήμο Θεσσαλονίκης με την παράταξη «Ανοιχτή πόλη». 

Το 2015 εξελέγη βουλευτής με το ΣΥΡΙΖΑ. Ως βουλευτής υπήρξε μέλος των επιτροπών Μορφωτικών υποθέσεων, Σωφρονιστικού συστήματος και ΔΕΚΟ και κοινωνικής ασφάλισης. Ακόμη, διετέλεσε συντονιστής της Επιτροπής Παραγωγής και Ελέγχου Κυβερνητικού Έργου στην Παιδεία. 

Πρόεδρος της Κοινοβουλευτικής Επιτροπής Διεκδίκησης των Γερμανικών Οφειλών.

Πολιτική σταδιοδρομία
Η πολιτική του δράση ξεκίνησε στα μαθητικά του χρόνια. Ως φοιτητής καταδικάστηκε σε ισόβια φυλάκιση από το δικτατορικό καθεστώς.

Ως μέλος του Συνασπισμού και κατόπιν του ΣΥΡΙΖΑ είχε εκλεγεί στην Κεντρική Επιτροπή.

Στις αυτοδιοικητικές εκλογές του 2014 ήταν υποψήφιος δήμαρχος Θεσσαλονίκης με τον συνδυασμό Θεσσαλονίκη Ανοιχτή Πόλη. Βγήκε τρίτος με ποσοστό 10,53% και δεν κατάφερε να περάσει στον δεύτερο γύρο.

Στις εκλογές του Ιανουαρίου και του Σεπτεμβρίου του 2015 εξελέγη βουλευτής Α' Θεσσαλονίκης με τον ΣΥΡΙΖΑ.

Στις εκλογές του Ιουλίου του 2019, ήρθε έκτος και δεν εξελέγη βουλευτής.

Παραπομπές

Απόφοιτοι Αριστοτελείου Πανεπιστημίου Θεσσαλονίκης
Έλληνες φιλόλογοι
Βουλευτές εκλεγμένοι με τον ΣΥΡΙΖΑ
Βουλευτές Α' Θεσσαλονίκης
Δημοτικοί Σύμβουλοι ανά την Ελλάδα
Αντιδικτατορικός αγώνας
Φιάρδαμπιγκδ

Το Φιάρδαμπιγκδ (ισλανδικά: Fjarðabyggð) είναι ένας από τους 9 δήμους της περιφέρειας της Ανατολικής Ισλανδίας. Η έκταση του δήμου είναι 1.164 τ.χλμ. και ο πληθυσμός του 4.747 κάτοικοι σύμφωνα με την απογραφή του 2016, με πυκνότητα 4.02 κατοίκους ανά τ.χλμ. Η μεγαλύτερη περιοχή είναι το Νέσκαουπσταδουρ.

Ιστορία
Ο δήμος Φιάρδαμπιγκδ ιδρύθηκε στις 7 Ιουνίου του 1998 ύστερα από την ένωση των πρώην δήμων Έσκιφιορδουρ, Νέσκαουπσταδουρ και Ρέιδαρφιορδουρ. Στις 8 Οκτωβρίου του 2005 αποφασίστηκε να συγχωνευτούν οι δήμοι Φιάρδαμπιγκδ, Μιοαφιαρδαρχέρπουρ, Άουστουρμπιγκδ και Φασκρουδσφιάρδαρχεπ σε ένα νέο δήμο που ονομάστηκε Φιάρδαμπιγκδ. Η απόφαση αυτή τέθηκε σε ισχύ στις 9 Ιουνίου του 2006 μετά τις δημοτικές εκλογές του 2006.

Δημογραφία

Πληθυσμιακά κέντρα
Υπάρχουν 6 ψαροχώρια στο Φιάρδαμπιγκδ. Το μεγαλύτερο στον δήμο είναι το χωριό Νέσκαουπσταδουρ με 1.481 κατοίκους (2016) και το μικρότερο το Μιόιφιορδουρ με 42 κατοίκους (2011).

Μεταφορές

Αεροπορικές
Στον δήμο υπάρχουν δύο τοπικά αεροδρόμια που εξυπηρετούν τις γύρω περιοχές. Το Αεροδρόμιο Νόρδφιορδουρ βρίσκεται στο χωριό Νέσκαουπσταδουρ και το Αεροδρόμιο Φάσκρουδσφιορδουρ στο χωριό Φάσκρουδσφιορδουρ.

Αθλητισμός
Knattspyrnufélag Fjarðabyggðar (ποδόσφαιρο)
Θρότουρ Νέσκαουπσταδ (πετοσφαίριση)

Αδελφοποιήσεις
Ο δήμος Φιάρδαμπιγκδ ή οι περιοχές αυτού έχουν αδελφοποιηθεί με τις παρακάτω περιοχές:
 Γκραβελίν (έχει αδελφοποιηθεί με το Φασκρουδσφιόρδουρ)
 Μανίτσοκ
 Έσμπιεργκ
 Σταβάνγκερ (έχει αδελφοποιηθεί με το Νέσκαουπσταδουρ)
 Γυβάσκυλα

Εξωτερικοί σύνδεσμοι 
 

Διοικητική διαίρεση της Ισλανδίας
Λέουαρντεν

Το Λέουαρντεν (ολλανδικά: Leeuwarden, προφορά: [ˈleːʋ.ɑrdə(n)], φριζική γλώσσα: Ljouwert [ˈʎɔːw(ə)t]) είναι πόλη και δήμος στη βόρεια Ολλανδία, πρωτεύουσα της επαρχίας Φρίσλαντ. Η πόλη τον Μάιο του 2014 είχε 108.249 κατοίκους και ήταν η μεγαλύτερη της επαρχίας. Υπάρχουν ίχνη κατοίκησης από τον 2ο αιώνα μ.Χ., ενώ το Λέουαρντεν κατοικείται συνεχώς από τον 10ο αιώνα. Έλαβε δικαιώματα πόλης το 1435.

Τα πιο γνωστά κτίρια στο κέντρο της πόλης είναι η Κανσελαράι (πρώην καγκελαρία), το Στάτχαουντερλικ Χοφ, μία από τις κατοικίες της ολλανδικής βασιλικής οικογένειας μέχρι το 1971, το Βάαγκ (παλιό εμπορικό κέντρο της πόλης), η εκκλησία του αγίου Βονιφάτιου, ο κεκλιμένος πύργος Όλντεχοφε και το μουσείο Φρις. Το Λέουαρντεν είναι το σημείο αφετηρίας και τερματισμού του αγώνα παγοδρομίας Ελφστέντεντοχτ, μήκους 200 χιλιομέτρων, ο οποίος ακολουθεί τα κανάλια της περιοχής όποτε το επιτρέπει ο καιρός. Διάσημοι που γεννήθηκαν στο Λέουαρντεν είναι ο καλλιτέχνης Μαουρίτς Κορνέλις Έσερ, η Μάτα Χάρι και η Σάσκια φαν Όιλενμπουργκ, γυναίκα του Ρέμπραντ.

Το Λέουαρντεν επελέγη πολιτιστική πρωτεύουσα της Ευρώπης για το 2018, μαζί με τη Βαλέτα.

Παραπομπές

Εξωτερικοί σύνδεσμοι 

 Επίσημος ιστότοπος

Πόλεις της Ολλανδίας
Επαρχία Φρίσλαντ
Αθανάσιος Δημόπουλος

Ο Αθανάσιος-Μελέτιος Δημόπουλος (1961) είναι ιατρός παθολόγος, πανεπιστημιακός, πρώην υπουργός και ο εν ενεργεία Πρύτανης του Εθνικού και Καποδιστριακού Πανεπιστημίου Αθηνών. 

Γεννήθηκε το 1961 στο Παρίσι. Το 1979 αποφοίτησε από τη Βαρβάκειο Σχολή και το 1985 από την Ιατρική Σχολή του Πανεπιστημίου Αθηνών και είναι παθολόγος με εξειδίκευση στην Αιματολογία και στην Ογκολογία. Το 1988 έγινε διδάκτορας του Πανεπιστημίου Αθηνών και από το 1994 διδάσκει στην Ιατρική Αθηνών, ενώ έχει διατελέσει και πρόεδρός της. Έχει διδάξει επίσης στο Πανεπιστήμιο του Τέξας. Από τον Φεβρουάριο του 2015 είναι πρύτανης του Εθνικού και Καποδιστριακού Πανεπιστημίου Αθηνών. Είναι γιος του Κωνσταντίνου Δημόπουλου, ο οποίος είχε διατελέσει και εκείνος πρύτανης του Πανεπιστημίου Αθηνών.

Πολιτική σταδιοδρομία
Στην υπηρεσιακή κυβέρνηση της Βασιλικής Θάνου διετέλεσε υπουργός Υγείας.

Από τον Οκτώβριο του 2016 συμμετέχει στην Επιτροπή Διαλόγου για τη Συνταγματική Αναθεώρηση.

Παραπομπές

Εξωτερικοί σύνδεσμοι
Ιστοσελίδα στην Ιατρική Αθηνών
Συνοπτικό βιογραφικό σημείωμα
Άρθρα του Αθανάσιου-Μελετίου Δημόπουλου στην εφημερίδα Τα Νέα

Απόφοιτοι Εθνικού και Καποδιστριακού Πανεπιστημίου Αθηνών
Έλληνες παθολόγοι
Έλληνες ογκολόγοι
Έλληνες αιματολόγοι
Καθηγητές Εθνικού και Καποδιστριακού πανεπιστημίου Αθηνών
Πρυτάνεις Εθνικού και Καποδιστριακού πανεπιστημίου Αθηνών
Έλληνες υπουργοί Υγείας
Έλληνες ιατροί του 20ου αιώνα
Έλληνες ιατροί του 21ου αιώνα
Στράτευμα

Ο στρατός ή αλλιώς στράτευμα είναι το σύνολο των οργανωμένων δυνάμεων που σκοπό έχουν την διεξαγωγή πολέμου. Τα στρατεύματα χωρίζονται ανάλογα με το πεδίο των επιχειρήσεων τους σε: Στρατός Ξηράς, Πολεμική Αεροπορία και Πολεμικό Ναυτικό. Κάθε πεδίο έχει δική του ιεραρχία, προσωπικό και στολή. Συνήθως τα στρατεύματα διαφορετικών πεδίων συναντώνται είτε σε παρελάσεις εν καιρώ ειρήνης, είτε σε θέατρα επιχειρήσεων εν καιρώ πολέμου. Τα στρατεύματα αναγνωρίζονται από πολλούς ως η αμυντική συγκρότηση ενός έθνους.

Ιεραρχία των Στρατευμάτων 

Τα στρατεύματα σε όλα τα κράτη έχουν την ίδια ιεραρχία:

Δείτε επίσης
Στρατιωτική θητεία στην Ελλάδα
Στρατολόγηση στον κόσμο
 Στρατιωτική οργάνωση
Στρατιωτική υπηρεσία ανά χώρα
Στρατιωτική ιστορία
Αντιρρησίας συνείδησης
Μισθοφόρος
Πολιτοφυλακή
Πόλεμος

Πηγές 
 http://www.army.gr/default.php?pname=Credentials&la=1 

Στρατός
Φάνης (7ος αιώνας π.Χ.)

Η ονομασία Φάνης αναφέρεται στο αγνώστων άλλων στοιχείων άτομο  που έζησε στην Ιωνία ή την Καρία στα τέλη του 7ου αιώνα π.Χ., και ο οποίος κυκλοφόρησε τα πρώτα ελληνικά νομίσματα με επιγραφές, και από τα πρώτα ελληνικά γενικώς, σύντομα έπειτα από τα νομίσματα της Λυδίας τα οποία ήταν τα πρώτα στην ιστορία.

Περιγραφή 
Τα νομίσματα του αποτελούνται από ήλεκτρο, είναι τύπου στατήρα -βάσει των διαβαθμίσεων του βάρους τους-, και χρονολογούνται την περίοδο 625-600 π.Χ.. Αυτά των ολόκληρων στατήρων διαθέτουν την επιγραφή ΦΑΝΕΟΣ ΕΜΙ ΣΗΜΑ (με όμικρον, και σε ανεστραμμένη μορφή ΑΜΗΣ ΙΜΕ ΣΟΕΝΑΦ), έτσι ως όνομα ερμηνεύεται το Φάνης και πως ο ίδιος είναι ο δημιουργός ή ο ηγεμόνας των νομισμάτων αυτών, χωρίς να αποκλείεται ο τονισμός να είναι αλλού και να πρόκειται για Φανεός αντί για Φάνεος. Τα νομίσματα που αποδίδονται σε αυτόν, διακρίνονται σε 7 υποδιαιρέσεις του στατήρα, και μόνο οι 2 μεγαλύτερες υποδιαιρέσεις αναφέρουν το όνομα του, οι στατήρες και οι τρίτες (1/3 του στατήρα), ενώ τα νομίσματα της ημίεκτης (1/12) είναι τα πλέον κοινά. Στις τρίτες αναφέρεται μόνο ΦΑΝΕΟΣ. Τα μικρότερης αξίας νομίσματα αποδίδονται σε αυτόν βάσει της παραστάσεως του ελαφιού η οποία είναι κοινή σε όλα τα νομίσματα.Η παράσταση του ελαφιού, έχει προταθεί πως πιθανώς αποτελεί σύνδεση των νομισμάτων με την πόλη της Εφέσου, καθώς ταυτίζεται με την Άρτεμη η οποία ήταν προστάτιδα της πόλης.

Πρόκειται για εξαιρετικά σπάνια νομίσματα, με μεγάλη χρηματική αξία στην συλλεκτική αγορά, ιδιαίτερα οι στατήρες, όπου το 2015 ένας από αυτούς πωλήθηκε για 280.000 ευρώ σε δημοπρασία στο Μόναχο.

Ταυτότητα 
Δεν υπάρχει κάποιος γνωστός ηγεμόνας στην περιοχή με το όνομα Φάνης κατά την περίοδο εκείνη. Έτσι έχουν γίνει διάφορες άλλες υποθέσεις, όπως το ότι πιθανώς ήταν κάποιος πλούσιος έμπορος, ή κάποιος άγνωστος ηγεμόνας, ή ότι η ονομασία αντιστοιχεί όχι σε άτομο αλλά σε κάποια πόλη, ή ακόμα και πως τα νομίσματα αυτά αποτελούσαν ενεπίγραφα αναθήματα εύπορου ιδιώτη προς τον ναό της Αρτέμιδος στην Έφεσο, τοποθεσία όπου έχουν ανακαλυφθεί πολλά αρχαϊκά νομίσματα.

Νομίσματα

Δείτε επίσης
 Φείδων

Παραπομπές

Εξωτερικοί σύνδεσμοι

 Εξέταση τρίτης σε υψηλή ανάλυση - Μουσείο του Ισραήλ

Ιστορικά νομίσματα
Skyfall (τραγούδι)

Το Skyfall είναι ένα τραγούδι της Αγγλίδας ποπ τραγουδίστριας Adele, το οποίο χρησιμοποιήθηκε ως θέμα της ομώνυμης ταινίας της σειράς James Bond, το 2012. Την ίδια χρονιά κυκλοφόρησε και σε single, το οποίο  έτυχε μεγάλης εισπρακτικής επιτυχίας, μπαίνοντας σε πολλά chart παγκοσμίως, και σε μερικά εξ αυτών έφτασε το νούμερο 1, όπως στα βελγικά, στα γαλλικά, στα ελληνικά, στα ουγγρικά, στα ιταλικά, στα ελβετικά και σε άλλα. Στις ΗΠΑ και στην Ιταλία, έγινε 2 φορές πλατινένιο και στον Καναδά 4.

Οι κριτικές που ακολούθησαν την πρώτη του κυκλοφορία ήταν κι αυτές θετικές. Επίσης, το τραγούδι έγινε το πρώτο της σειράς του James Bond, που κέρδισε Χρυσή Σφαίρα, Όσκαρ Καλύτερου Πρωτότυπου Τραγουδιού και  BRIT Award. Ωστόσο, κέρδισε και Grammy Καλύτερου Τραγουδιού για Οπτικό Μέσο. Το κομμάτι, ερμηνεύθηκε για πρώτη φορά ζωντανά στην 85η τελετή της Αμερικανικής Ακαδημίας.

Παραπομπές

Εξωτερικοί σύνδεσμοι 
 
 Adele official website

Τραγούδια του 2012
Τραγούδια της Adele
Τραγούδια βραβευμένα με Όσκαρ Καλύτερου Πρωτότυπου Τραγουδιού
Singles του 2012
Τραγούδια γραμμένα για ταινίες
Rolling in the Deep

To Rolling in the Deep είναι τραγούδι της Αγγλίδας ποπ καλλιτέχνιδας Adele, το οποίο συμπεριλήφθηκε στον δεύτερο δίσκο της, με τίτλο 21, του 2011. Το 2010, κυκλοφόρησε και σε single, το οποίο σημείωσε πολύ μεγάλη επιτυχία, μπαίνοντας σε πολλά charts και φτάνοντας στο νούμερο 1 σε αρκετά από αυτά, όπως στα βελγικά, τα βραζιλιάνικα, τα καναδικά, τα φινλανδικά, τα γερμανικά και σε άλλα. Στις ΗΠΑ, έγινε 8 φορές πλατινένιο και έφτασε στο νούμερο 1 των Billboard Hot 100. Πλέον θεωρείται ένα από τα πιο επιτυχημένα singles των τελευταίων 25 ετών στις ΗΠΑ. Η Adele, χαρακτήρισε το τραγούδι ως «σκοτεινό μπλούζ, γκόσπελ ντίσκο κομμάτι».

Το κομμάτι έτυχε πολύ καλής κριτικής, καταξιώνοντας παγκοσμίως και την Adele, φτάνοντας σε 11 χώρες στο νούμερο 1. Έως τώρα έχει πουλήσει πάνω από 14 εκατομμύρια αντίτυπα παγκοσμίως. Για τις ανάγκες προώθησης του κομματιού κυκλοφόρησε και video clip, το οποίο κέρδισε σε τρεις κατηγορίες στο MTV Video Music Award, ενώ και στο YouTube, προσεγγίζει 1 δις θεάσεις. Το τραγούδι έχει βραβευτεί με Grammy, σε τρεις διαφορετικές κατηγορίες. Το Rolling in the Deep είναι ένα από τα τέσσερα τραγούδια, που μέσα σε μία χρονιά έφτασαν στο νούμερο 1 των αμερικανικών chart, και κέρδισαν το Grammy Song of the Year  και το Record of the Year. Τα άλλα τρία τραγούδια είναι το Bridge over Troubled Water, το The First Time Ever I Saw Your Face και το Bette Davis Eyes.

Παραπομπές

Εξωτερικοί σύνδεσμοι 
 
 Article on the making of Rolling in the Deep by Paul Tingen in Sound on Sound magazine.

Τραγούδια του 2010
Τραγούδια της Adele
Singles του 2010
Singles της XL Recordings
Νούμερο 1 singles στα Billboard Hot 100
Set Fire to the Rain

To Set Fire to the Rain είναι ένα τραγούδι της Αγγλίδας ποπ τραγουδίστριας Adele, το οποίο συμπεριλήφθηκε στον δεύτερο δίσκο της, ονόματι 21, του 2011. Μέσα στην ίδια χρονιά κυκλοφόρησε και σε single, το οποίο ήταν το δεύτερο που κυκλοφόρησε στην Ευρώπη από το άλμπουμ. Το single, μπήκε σε αρκετά chart, κι έφτασε στο νούμερο 1 σε αρκετά από αυτά: βελγικά, πολωνικά, τσεχικά, ολλανδικά, σλοβακικά και στις ΗΠΑ. Μία ζωντανή εκτέλεση του κομματιού, στο Royal Albert Hall, απέσπασε το  Grammy Award for Best Pop Solo Performance.

Παραπομπές

Εξωτερικοί σύνδεσμοι 
 
 "Set Fire to the Rain" Lyrics

Τραγούδια του 2011
Τραγούδια της Adele
Singles του 2011
Singles της Columbia Records
Singles της XL Recordings
Νούμερο 1 singles στα Billboard Hot 100
Μουράτ Χαν

Ο Μουράτ Χαν (Murat Han) είναι Τούρκος ηθοποιός, που γεννήθηκε στην Άγκυρα της Τουρκίας στις 1 Μαΐου 1975.

Βραβεία
 Φεστιβάλ Ταινιών Χρυσού Πορτοκαλιού (2007)

Κατάλογος ταινιών
 Bliss 2007
 Συνείδηση (Vicdan) (2008)
 Δεν γίνεται χωρίς Εσένα (Sensiz Olmaz) (2011)

Παραπομπές
 

Τούρκοι ηθοποιοί
Αϊσέ Σουλτάνα (σύζυγος του Μουράτ Δ')

Η Χασεκί Αϊσέ Σουλτάν (Οθ. Τούρκικα:عایشه سلطان‎) (Τούρκικα: Haseki Ayşe Sultan, 1614-1680) ήταν η σύζυγος του Σουλτάνου Μουράτ Δ΄ της Οθωμανικής Αυτοκρατορίας και η μοναδική Χασεκί Σουλτάν του.

Ο πλήρης τίτλος ήταν: Devletlu İsmetlu Haseki Ayşe Sultan Aliyyetü'ş-Şân Hazretleri

Ζωή
Για την ζωή της Αϊσέ δεν υπάρχουν πολλές πληροφορίες, ούτε για το που γεννήθηκε, ούτε από που κατάγεται, αλλά ούτε και πως βρέθηκε στο χαρέμι του Μουράτ Δ΄. Το μόνο στοιχείο που είναι γι' αυτήν γνωστό είναι ότι το πραγματικό της όνομα ήταν Αϊσέ. 

Υπάρχει μια καταγραφή με την παρουσία της Αϊσέ, ως η μοναδική Xασεκί Σουλτάν του Μουράτ, μέχρι το τέλος δεκαεπταετής της βασιλείας του, και μέχρι την έλευση και δεύτερης Χασεκί Σουλτάν χωρίς όμως αυτό να είναι η αλήθεια.

Το 1633 ο Μουράτ έθεσε ως μισθό στην Αϊσέ, 2.000 Aspers, όπου παρέμεινε καθ 'όλη την διάρκεια της βασιλείας του. Η αύξηση αυτή πιθανότατα συνδέεται με τη γενική αύξηση των υποτροφιών σε όλο το παλάτι κατά τη διάρκεια της βασιλείας του Μουράτ, που περιγράφεται από τον Κότσι Μπέη, και συνοδεύτηκε και με την σημαντική αύξηση του χαρεμιού. 

Αυτές οι αλλαγές ήταν πιθανώς μια πτυχή της ισχυρής προσωπικότητας του Μουράτ, αφότου πήρε στα χέρια του, τον έλεγχο της κυβέρνησης μετά από εννέα χρόνια της αντιβασιλείας της μητέρας του Κιοσέμ Σουλτάν. 

Ξεκίνησε με μισθό των 2.000 Aspers την ημέρα, ενώ η δεύτερη χασεκί του Μουράτ, έπαιρνε, 2571 Aspers την ημέρα. Επτά μήνες αργότερα, ωστόσο, ο μισθός της δεύτερης χασεκί του Μουράτ μειώθηκε σε 2.000 Aspers, όπου παρέμεινε μέχρι το θάνατο του Μουράτ.

Η Αϊσέ γέννησε τον πρώτο της παιδί σε ηλικία 13 ετών το Ηγεμόνα Αχμέτ το 1627, μαζί με τον Μουράτ απέκτησαν συνολικά 9 παιδιά:
τον Ηγεμόνα Αχμέτ (1627-1628)
την Γκεβχερχάν Σουλτάν (1630-?)
την Χανζαντέ Σουλτάν (1631-1675)
τον Ηγεμόνα Σουλεϊμάν (1632-1635)
τον Ηγεμόνα Μεχμέτ (1633-1637)
την Ισμιχάν Καγιά Σουλτάν (1633-1659)
τον Ηγεμόνα Αλαντίν (1635-1637)
την Σαφιγιέ Σουλτάν (~1636/39-?)
την Ρουκιγιέ Σουλτάν (1640-1690)

Η Αϊσέ πέθανε στο Εσκί Σαράϊ το 1680 σε ηλικία 66 ετών.

Παραπομπές

Πηγές 
 Anthony Dolphin Alerson (1956). The Structure of the Ottoman Dynasty. Clarendon Press.
 Leslie P. Peirce (1993). The Imperial Harem: Women and Sovereignty in the Ottoman Empire. Oxford University Press. pp. 106–107. ISBN 978-0-195-08677-5.
 Ahmed Akgündüz, Said Öztürk (2011). Ottoman History: Misperceptions and Truths. Oxford University Press. ISBN 978-9-090-26108-9.
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
 Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover).

Σουλτάνες της Οθωμανικής Αυτοκρατορίας
Οθωμανοί
Τρύφων Αλεξιάδης

Ο Τρύφων Αλεξιάδης είναι οικονομολόγος, βουλευτής και πρώην αναπληρωτής υπουργός Οικονομικών.

Βιογραφία 
Γεννήθηκε στην Καβάλα το 1960. Είναι τελειόφοιτος του τμήματος Διοίκησης Επιχειρήσεων της ΑΣΟΕΕ.

Έχει διατελέσει συντονιστής του Τμήματος Οικονομικής Πολιτικής του ΣΥΡΙΖΑ σε θέματα φορολογικής πολιτικής. 

Στις 17 Ιουλίου του 2015 ανέλαβε αναπληρωτής υπουργός Οικονομικών αρμόδιος για τα έσοδα αντικαθιστώντας τη Νάντια Βαλαβάνη. Διατήρησε το αξίωμα αυτό στην υπηρεσιακή κυβέρνηση της Βασιλικής Θάνου και στη δεύτερη κυβέρνηση του Αλέξη Τσίπρα μέχρι τον ανασχηματισμό της 5ης Νοεμβρίου του 2016.

Στις εκλογές του 2019 εξελέγη βουλευτής Β' Πειραιώς με τον ΣΥΡΙΖΑ.

Παραπομπές

Εξωτερικοί σύνδεσμοι
Προσωπικός ιστότοπος
Προσωπικό blog

Έλληνες οικονομολόγοι
Έλληνες αναπληρωτές υπουργοί Οικονομικών
Βουλευτές εκλεγμένοι με τον ΣΥΡΙΖΑ
Βουλευτές Β' Πειραιά
Έλληνες πολιτικοί του 21ου αιώνα
Στιβ Μπουσέμι

Ο Στίβεν Βίνσεντ "Στιβ" Μπουσέμι (αγγλικά: Steven Vincent "Steve" Buscemi, αγγλική προφορά: buːˈsɛmi, ιταλική προφορά: buʃˈʃɛːmi, 13 Δεκεμβρίου 1957 - ) είναι Αμερικανός ηθοποιός και σκηνοθέτης. Συμμετείχε σε αρκετές ταινίες, όπως το Reservoir Dogs (1992), Desperado (1995), Φάργκο (1996), Αρμαγεδδών (1998), Ο Μεγάλος Λεμπόφσκι (1998), Big Fish: Απίθανες Ιστορίες (2003) κ.ά. Επίσης, έχει συμμετάσχει και σε ταινίες κινουμένων σχεδίων, όπως στο Μπαμπούλας Α.Ε. (2001) και Μπαμπούλες Πανεπιστημίου (2013), που υποδύεται τον Randall Boggs. Συμμετείχε και στην αμερικανική τηλεοπτική σειρά The Sopranos.

Μία άλλη γνωστή του τηλεοπτική εμφάνιση, ήταν στον ρόλο του ως Νάκυ Τόμσον στην αμερικανική τηλεοπτική σειρά Boardwalk Empire (2010-2014), ρόλος που του χάρισε δύο Βραβεία Σωματείου Ηθοποιών και μία Χρυσή Σφαίρα, ενώ υπήρξε και υποψήφιος δις για βραβείο Έμμυ. Πέρα από την υποκριτική του καριέρα, έχει ασχοληθεί και με τη σκηνοθεσία. Το σκηνοθετικό του ντεμπούτο, έγινε το 1996 με την ταινία Το μπαράκι στην οποία και πρωταγωνίστησε. Κατά τ' άλλα συνέχισε τη σκηνοθεσία κάνοντας άλλες τρεις μεγάλου μήκους ταινίες, και αρκετά επεισόδια διάφορων τηλεοπτικών αμερικανικών σειρών.

Φιλμογραφία

Παραπομπές

Εξωτερικοί σύνδεσμοι 

 
 Steve Buscemi at Emmys.com

Αμερικανοί σκηνοθέτες
Αμερικανοί άνδρες ηθοποιοί θεάτρου
Βραβευμένοι με Χρυσή Σφαίρα
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Ιρλανδοαμερικανοί
Ιταλοαμερικανοί
Πλάτων Πορέτσκι

Ο Πλάτων Σεργκέγιεβιτς Πορέτσκι (Платон Серге́евич Порецкий, 3 Οκτωβρίου 1846  – 9 Αυγούστου 1907) ήταν Ρώσος αστρονόμος, αλλά και μαθηματικός που ασχολήθηκε με τη λογική.

Ο Π.Σ. Πορέτσκυ γεννήθηκε στο Ελισάβετγκραντ, το σημερινό Κιροβοχράντ της Ουκρανίας. Αφού απεφοίτησε από το Πανεπιστήμιο του Χάρκοβο, εργάσθηκε στο Αστραχάν και στο Αστεροσκοπείο του Πούλκοβο.

Αργότερα, ως αστρονόμος στο Πανεπιστήμιο του Καζάν, ακολουθώντας τη συμβουλή του παλαιότερου συναδέλφου του, καθηγητή των μαθηματικών Α.Β. Βασίλιεφ (πατέρα του Νικολάι Α. Βασίλιεφ) να μελετήσει τα έργα του Τζωρτζ Μπουλ, ο Πορέτσκυ ανέπτυξε έναν «λογικό λογισμό» και με ειδικές «λογικές εξισώσεις» τον εφάρμοσε στη θεωρία των πιθανοτήτων. Με τον τρόπο αυτό επεξέτεινε και βελτίωσε το έργο των επιστημόνων της μαθηματικής λογικής Τζωρτζ Μπουλ, Γουίλιαμ Στάνλεϋ Τζέβονς και Ερνστ Σρέντερ, ανακαλύπτοντας τον νόμο των μορφών του Πορέτσκυ, δίνοντας την πρώτη γενική θεωρία της πρόδρομης και συνεπαγόμενης εξαγωγής συμπερασμάτων του Μπουλ, και βάζοντας τα θεμέλια για τη δουλειά του Άρτσι Μπλέικ στην κανονική μορφή Blake.

Ο Πορέτσκυ πέθανε στο Chernihiv, σε ηλικία 60 ετών.

Παραπομπές

Πηγές
 Styazhkin, N.I.: History of Mathematical Logic from Leibniz to Peano. MIT Press, Cambridge, Mass. & Λονδίνο 1969.
 Bazhanov, V.A.: «New Archival Materials, Concerning P.S. Poretsky» στο: Modern Logic, 1992, τόμος 3, νο. 1., σσ. 80–81.
 Bazhanov, V.A.: «Life and Academic Work of Mathematical Logic Research Pioneer in Russia P.S. Poretsky». Στο: Voprosy Istorii Estestvoznania i Tekhniki, 2005, N. 4. σσ. 64–73 (στη ρωσική).
 Bazhanov, V.A.: History of Logic in Russia and the USSR. Kanon+, Μόσχα 2007 (στη ρωσική), ISBN 5-88373-032-9

Εξωτερικοί σύνδεσμοι
 Η «μαθηματική βιογραφία» του Πλάτωνος Πορέτσκυ 
 S.L. Katrechko: «Platon Sergeevich Poretskij»

Ρώσοι αστρονόμοι
Ρώσοι μαθηματικοί
Μπρέντα

Η Μπρέντα (ολλανδικά: Breda) είναι πόλη και δήμος στη Βόρεια Βραβάντη, στο νότιο τμήμα της Ολλανδίας. Η Μπρέντα είχε 180.420 κατοίκους το 2014 και η μητροπολιτική περιοχή της είχε 324.812 κατοίκους. Αρχικά ήταν φέουδο του Αγίου Ρωμαίου Αυτοκράτορα, αλλά απέκτησε δημοτικό συμβούλιο το 1252. Αφότου πέρασε μέσω γάμου το 1403 στον οίκο του Νάσσαου, η Μπρέντα έγινε πολιτικό και κοινωνικό κέντρο των Κάτω Χωρών. Τις 31 Ιουλίου 1667 υπογράφηκε στην πόλη η Συνθήκη της Μπρέντα, ανάμεσα στην Αγγλία, στην Ολλανδία, στη Γαλλία και στη Δανία, η οποία έδωσε τυπικά τέλος στον Β΄ Αγγλο-ολλανδικό πόλεμο και αναδιένειμε τις κτήσεις τους. Στην πόλη λειτουργούν εργοστάσια επεξεργασίας ζάχαρης, μπίρας, αναψυκτικών και μηχανουργεία.

Εξωτερικοί σύνδεσμοι 

Επίσημη ιστοσελίδα

Πόλεις της Ολλανδίας
Βόρεια Βραβάντη
Χρυσόστομος Λαυριώτης

Ο Χρυσόστομος Λαυριώτης (1856-1908) ήταν ηγούμενος στο Άγιον Όρος.

Βίος 
Ο Χρυσόστομος Λαυριώτης γεννήθηκε στη Μάδυτο της Μικράς Ασίας. Μετέβη με το πατέρα του στην Ιερουσαλήμ και επιστρέφει στη γενέτειρά του για να ολοκληρώσει τις εγκύκλιες σπουδές του. Παραμένει για λίγο χρονικό διάστημα στο κελλί Ευαγγελισμός της Θεοτόκου στις Καρυές. Αποστέλλεται από τη Μεγίστη Λαύρα στη Θεολογική Σχολή της Χάλκης απ' όπου αποφοιτά αριστούχος. Επανέρχεται στην Μεγίστη Λαύρα και διορίζεται βοηθός και έπειτα Σχολάρχης της Αθωνιάδος Σχολής (1886-1889) και αργότερα αρχιγραμματέας της Ιεράς Κοινότητας (1889-1894) Χειροτονήθηκε προεσβύτερος από τον Πατριάρχη Ιωακείμ Γ' όταν ήταν μητροπολίτης Θεσσαλονίκης. Εξελέγη προϊστάμενος-προηγούμενος (1897) και υπηρέτησε τη Λάυρα ως Επίτροπος και Αντιπρόσωπος.

Η δολοφονία του 
Κατά την μετάβασή του για την εορτή των Χριστουγέννων στην Μ. Λαύρα, στις 22 Δεκεμβρίου 1908 δολοφονήθηκε στα όρια της Ι. Μ. Ιβήρων. Σχετικά με τα αίτια της δολοφονίας του ο υποτακτικός του δόκιμος Αλέξανδρος που τον συνόδευε διατύπωσε την άποψη πως ο Χρυσόστομος υπήρξε θύμα του Κελλιώτικού ζητήματος, δηλαδή της εξάρτησης του μεγάλου αριθμού των μοναχών από την Ι.Μ. Μ.Λαύρας.

Παραπομπές

Πηγές 
 Γέρων Παύλος Λαυριώτης, «Προηγούμενος Χρυσόστομος Λαυριώτης (1856-1908)» στο:Ζ' Διεθνές Επιστημονικό Συμπόσιο Το Άγιον Όρος στα χρόνια της απελευθέρωσης-Πρακτικά Συνεδρίου, Θεσσαλονίκη,2013, σελ. 119-129

Λαυριωτης Χρυσοστομος
Διγενής Ακρίτας Μόρφου (καλαθοσφαίριση)

Ο Διγενής Ακρίτας Μόρφου (ή Διγενής Μόρφου) είναι κυπριακή καλαθοσφαιρική ομάδα με έδρα τη Μόρφου. Αποτελούσε μέρος του συλλόγου Διγενής Ακρίτας Μόρφου που ιδρύθηκε στις 23 Απριλίου 1931. 

Η έδρα του σωματείου βρίσκεται στη Μόρφου, ωστόσο από το 1974 δεν μπορεί να τη χρησιμοποιήσει λόγω της τουρκικής εισβολής και κατοχής. Από το 1974 η ομάδα εδρεύει στη Λευκωσία. 

Η καλαθοσφαιρική ομάδα έχει κατακτήσει δύο πρωταθλήματα Α΄ κατηγορίας και τέσσερα πρωταθλήματα Β΄ κατηγορίας, όπως και δύο κύπελλα Κύπρου Β΄ κατηγορίας.

Ίδρυση 

Ο Διγενής Ακρίτας Μόρφου ιδρύθηκε στις 23 Απριλίου 1931. Το σωματείο ιδρύθηκε από μια ομάδα 38 ευέλπιδων της Μόρφου. Η συγκέντρωση για την ίδρυση του σωματείου έγινε στο σπίτι που γεννήθηκε και μεγάλωσε ο Λουκής Ακρίτας. Στο σωματείο δόθηκε το όνομα Διγενής Ακρίτας ώστε να συνοψίζει την εθνική δράση του σωματείου αλλά και λόγω μιας παράδοσης που ήθελε το Διγενή Ακρίτα να έχει ζήσει στην ακριτική Μόρφου. Σκοποί του σωματείου ήταν η  εθνική, ηθική, καλλιτεχνική, πνευματική και πολιτιστική ανάπτυξη του λαού και ειδικά της νεολαίας, η τόνωση και διάδοση των ελληνοχριστιανικών ιδεωδών και η παραγωγή, ανάπτυξη και καλλιέργεια του αθλητισμού.

Έμβλημα και χρώματα 
Έμβλημα του σωματείου είναι ο τοξότης και χρώματα του το πράσινο και το άσπρο.

Ιστορία 
Τη δεκαετία του 1950 ξεκίνησε η ενασχόληση των νέων της Μόρφου με την καλαθοσφαίριση. Ο Διγενής δημιούργησε καλαθοσφαιρική ομάδα η οποία μέχρι το 1974 ήταν πολύ ισχυρή. Ο Διγενής κατέκτησε τα δύο πρωταθλήματα Κύπρου (1966-67, 1967-68).  

Η τραγικότερη ημέρα στην ιστορία του σωματείου καταγράφεται το καλοκαίρι του 1974, με την κατάληψη της Μόρφου από τα τουρκικά στρατεύματα μετά την τουρκική εισβολή στην Κύπρο, γεγονός που κατέστησε το σωματείο προσφυγικό. Ο εκτοπισμός δημιούργησε πολλά προβλήματα στην ομάδα που βρέθηκε χωρίς έδρα, χωρίς αθλητικό υλικό και με τα μέλη και τους φιλάθλους της διασκορπισμένους σε ολόκληρη την Κύπρο.

Το 2002, 2004 και 2009 κατέκτησε το πρωτάθλημα Β΄ κατηγορίας. Το 2009 κατέκτησε και το κύπελλο Κύπρου Β΄ κατηγορίας. Το 2010 το σωματείο ανέστειλε τη λειτουργία του καλαθοσφαιρικού τμήματος για οικονομικούς λόγους.Το 2019 η ομάδα επανασυστάθηκε σε συνεργασία με την ακαδημία καλαθοσφαίρισης NBA BC και συμμετέχει στη Β΄ κατηγορία.

Τίτλοι-Διακρίσεις 
 Α΄ Κατηγορία:
 Πρωταθλήτρια (2): 1966-67, 1967-68

 Β΄ Κατηγορία:
 Πρωταθλήτρια (4): 2002, 2004, 2009, 2022

Κύπελλο Κύπρου Β΄ κατηγορίας:
Κυπελλούχος (2): 2009, 2022

Παραπομπές

Πηγές

Εξωτερικοί σύνδεσμοι 

 
 

Αθλητικοί σύλλογοι Επαρχίας Λευκωσίας
Ιδρύσεις αθλητικών συλλόγων το 1931
 
Κυπριακοί σύλλογοι καλαθοσφαίρισης
Ιδρύσεις ομάδων καλαθοσφαίρισης σε άγνωστο έτος
Διγενής Ακρίτας Μόρφου

Ο Διγενής Ακρίτας Μόρφου είναι ένα κυπριακό αθλητικό σωματείο το οποίο προέρχεται από τη Μόρφου της επαρχίας Λευκωσίας. Μετά την τουρκική εισβολή στην Κύπρο του 1974, ο Διγενής είναι ένα προσφυγικό σωματείο το οποίο από τότε εδρεύει στη Λευκωσία. Σήμερα διατηρεί τμήματα ποδοσφαίρου και καλαθοσφαίρισης.

Ίδρυση 
Ο Διγενής Ακρίτας Μόρφου ιδρύθηκε στις 23 Απριλίου 1931. Το σωματείο ιδρύθηκε από μια ομάδα 38 ευέλπιδων της Μόρφου. Η συγκέντρωση για την ίδρυση του σωματείου έγινε στο σπίτι που γεννήθηκε και μεγάλωσε ο Λουκής Ακρίτας. Στο σωματείο δόθηκε το όνομα Διγενής Ακρίτας ώστε να συνοψίζει την εθνική δράση του σωματείου αλλά και λόγω μιας παράδοσης που ήθελε το Διγενή Ακρίτα να έχει ζήσει στην ακριτική Μόρφου. Σκοποί του σωματείου ήταν η  εθνική, ηθική, καλλιτεχνική, πνευματική και πολιτιστική ανάπτυξη του λαού και ειδικά της νεολαίας, η τόνωση και διάδοση των ελληνοχριστιανικών ιδεωδών και η παραγωγή, ανάπτυξη και καλλιέργεια του αθλητισμού.

Έμβλημα και χρώματα 
Έμβλημα του σωματείου είναι ο τοξότης και χρώματα του το πράσινο και το άσπρο.

Ποδόσφαιρο

Μετά την ίδρυση του ο Διγενής δημιούργησε ποδοσφαιρική ομάδα η οποία αγωνιζόταν στα αγροτικά πρωταθλήματα της επαρχίας Κερύνειας. Το 1968 εντάχθηκε στην Κυπριακή Ομοσπονδία Ποδοσφαίρου (ΚΟΠ) σαν σωματείο Β΄ κατηγορίας.

Η ποδοσφαιρική ομάδα μετράει 15 συμμετοχές στην Α΄ κατηγορία Κύπρου, έχει τερματίσει μία φορά στη δεύτερη θέση, συμμετείχε μία φορά στο κύπελλο ΟΥΕΦΑ, έχει μια συμμετοχή σε τελικό κυπέλλου Κύπρου, έχει κατακτήσει δύο πρωταθλήματα Β΄ κατηγορίας και ένα πρωτάθλημα Γ΄ κατηγορίας, όπως και ένα κύπελλο Κύπρου Γ΄- Δ΄ κατηγορίας.

Καλαθοσφαίριση 

Η καλαθοσφαιρική ομάδα έχει κατακτήσει δύο πρωταθλήματα Α΄ κατηγορίας και τέσσερα πρωταθλήματα Β΄ κατηγορίας, όπως και δύο κύπελλα Κύπρου Β΄ κατηγορίας. Το τμήμα ανέστειλε τις δραστηριότητες του το 2010 λόγω οικονομικών δυσκολιών. Το 2019 η ομάδα επανασυστάθηκε σε συνεργασία με την ακαδημία καλαθοσφαίρισης NBA BC και συμμετέχει στη Β΄ κατηγορία.

Τίτλοι

Ποδόσφαιρο 
 Κύπελλο Κύπρου:
 Φιναλίστ (1): 2004

 Β΄ Κατηγορία:
 Πρωταθλήτρια (2): 1970, 2000

 Γ΄ Κατηγορία:
 Πρωταθλήτρια (2): 1988,2019

Κύπελλο Κύπρου Γ΄ – Δ΄ κατηγορίας:
Κυπελλούχος (2): 2012, 2019

Καλαθοσφαίριση 
 Α΄ Κατηγορία:
 Πρωταθλήτρια (2): 1966-67, 1967-68

 Β΄ Κατηγορία:
 Πρωταθλήτρια (4): 2002, 2004, 2009,  2022

Κύπελλο Κύπρου Β΄ κατηγορίας:
Κυπελλούχος (2): 2009, 2022

Παραπομπές

Πηγές

Βιβλιογραφία

Δείτε ακόμη 
 Ποδόσφαιρο στην Κύπρο

Εξωτερικοί σύνδεσμοι 

 
 Προφίλ στην ιστοσελίδα της Κυπριακής Ομοσπονδίας Ποδοσφαίρου 
 

Αθλητικοί σύλλογοι Επαρχίας Λευκωσίας
Ιδρύσεις αθλητικών συλλόγων το 1931
Κυπριακοί προσφυγικοί αθλητικοί σύλλογοι
Ακραία (αρχαία πόλη)

Η Ακραία (αρχαία: Ἀκριαί) ή Ακριές ή Άκριον, ήταν αρχαία πόλη στις νότιες ακτές της Πελοποννήσου στη Λακωνία. Ο περιηγητής του 2ου αιώνα μ.Χ. Παυσανίας, ανέφερε πως στην πόλη υπήρχε ναός και μαρμάρινη απεικόνιση της Μητέρας Θεάς (θεότητα των Κάβειρων), με τους κατοίκους της πόλης να ισχυρίζονται πως ήταν ο παλαιότερος αφιερωμένος στη θεά που υπήρχε στην Πελοπόννησο. Συμπληρωματικά ο Παυσανίας αναφέρει πως γνώριζε ότι οι Μαγνήσιοι του Μαιάνδρου στα βόρεια του όρους Σϊπυλου στην Ιωνία, κατείχαν ακόμα παλαιότερη απεικόνιση την οποία είχε φτιάξει ο μυθικός Βροτέας, γιος του Ταντάλου. Σε πολύ κοντινή περιοχή βρίσκεται σήμερα η Κοκκινιά Λακωνίας στον δήμο Ευρώτα.

Η πόλη φέρεται να ονομάστηκε από τον ιδρυτή της ο οποίος ονομαζόταν Ακρίας, ο οποίος είχε έρθει από την Σπάρτη, ενώ κάτω από τη θάλασσα διασώζονται ερείπια της αρχαίας πόλης.

Από την Ακραία καταγόταν ο Νικοκλής, πολυολυμπιονίκης των αρχαίων ολυμπιακών αγώνων στα αγωνίσματα δρόμου, ο οποίος υπήρξε 5 φορές νικητής κατά τη διάρκεια 2 ολυμπιακών αγώνων, στα αγωνίσματα του οπλίτη δρόμου, δίαυλου, και δόλιχου στην 170η διοργάνωση του 100 π.Χ., και στο στάδιο και ένα άγνωστο αγώνισμα δρόμου στην 171η του 96 π.Χ.. Έχει ανακαλυφθεί ο ανδριάντας του, και από το 1986 διοργανώνεται ετησίως στην περιοχή η εορτή των Νικόκλειων με πολιτιστικές και αθλητικές εκδηλώσεις και αγώνα δρόμου από την Κοκκινιά έως την Γλυκόβρυση.

Παραπομπές

 Πόλεις της αρχαίας Λακωνίας
Δήμος Ευρώτα
Προσήλιο Πιερίας

Για οικισμούς με το ίδιο όνομα δείτε το λήμμα: Προσήλιο

Το Προσήλιο είναι οικισμός της Πιερίας, με 158 μόνιμους κατοίκους, σύμφωνα με την απογραφή του 2011. Αυτοδιοικητικά υπάγεται στην Δημοτική Κοινότητα Σβορώνου της Δημοτικής Ενότητας Κατερίνης του Δήμου Κατερίνης.

Ιστορικά 
Ονομάστηκε έτσι επειδή είναι κτισμένο στην άκρη του Σβορώνου, σε μία πλαγιά. Παλιά αυτό το μέρος ονομαζόταν "παράγκες"  επειδή οι πρώτοι κάτοικοι που ήρθαν στην περιοχή αυτή, ήταν Πόντιοι πρόσφυγες   από τη σημερινή Τουρκία και είχαν κτίσει τα σπίτια τους πρόχειρα, με λαμαρίνες και λάσπη.

Οι κάτοικοι του συνοικισμού ήρθαν εκεί το 1928 και ήταν Πόντιοι από τη Σιούγκοβα (Πλατανάκια Σερρών) . Η ονομασία του οφείλεται στο γεγονός ότι ήταν το τελευταίο σπίτι που υπήρχε και το έβλεπε ο ήλιος. 

Για αρκετά χρόνια υπαγόταν στην Κοινότητα Σβορώνου. Μετά το 1998 με το Νόμο Καποδίστρια υπάχθηκε στο Δήμο Κατερίνης.

Υποδομή 

Από άποψη υποδομής, αξίζει να αναφερθεί η κοντινή Εκκλησιαστική Σχολή, το γηροκομείο και ο ναός της Αγίας Κυριακής. Όλες οι υπηρεσίες (σχολείο, ιατρείο κλπ.) του Σβορώνου εξυπηρετούν και τους λιγοστούς κατοίκους στο Προσήλιο.

Παραπομπές 

Προσήλιο
Προσήλιο
Εθνική Βενεζουέλας (καλαθοσφαίριση ανδρών)

Η εθνική ομάδα καλαθοσφαίρισης ανδρών της Βενεζουέλας είναι το αντιπροσωπευτικό συγκρότημα της Βενεζουέλας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Βενεζουέλας (FVB).

Ιστορία 
Η Βενεζουέλα προκρίθηκε στους Ολυμπιακούς Αγώνες του 1992, όπως και στους Ολυμπιακούς Αγώνες του 2016. Επίσης φιλοξένησε το Προολυμπιακό τουρνουά του 2012, την πλέον διάσημη εκδήλωση καλαθοσφαίρισης στη χώρα. Αργότερα, η χώρα φιλοξένησε επίσης το Αμερικανικό Πρωτάθλημα του 2013.

Η ομάδα της Βενεζουέλας συμμετέχει σε διεθνείς διοργανώσεις της Διεθνούς Ομοσπονδίας Καλαθοσφαίρισης (FIBA), της Διεθνούς Ολυμπιακής Επιτροπής (ΔΟΕ), τους Παναμερικανικούς Αγώνες και τους Μπολιβαριανούς Αγώνες.

Στατιστικά 
Για το 2022, η εθνική ομάδα καλαθοσφαίρισης ανδρών της Βενεζουέλας βρισκόταν στη 17η θέση της Παγκόσμιας Κατάταξης της FIBA.

Παραπομπές

Εξωτερικοί σύνδεσμοι 
 

Πουερτο Ρικο
Εθνική Βραζιλίας (καλαθοσφαίριση ανδρών)

Η εθνική ομάδα καλαθοσφαίρισης ανδρών της Βραζιλίας είναι το αντιπροσωπευτικό συγκρότημα της Βραζιλίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Βραζιλίας (CBB).

Ιστορία 
Η Βραζιλία, αποτελεί μέλος της Διεθνούς Ομοσπονδίας Καλαθοσφαίρισης (FIBA) από το 1935. Η εθνική ομάδα καλαθοσφαίρισης ανδρών της Βραζιλίας παραμένει μεταξύ των πιο επιτυχημένων στην Αμερική. Η Πρώτη συμμετοχή της σε Ολυμπιάδα ήταν το 1936. Επίσης, για πρώτη φορά συμμετείχε σε Παγκόσμιο Κύπελλο το 1950 και η μόνη ομάδα εκτός από τις Ηνωμένες Πολιτείες που έχει εμφανιστεί σε κάθε Παγκόσμιο Κύπελλο.

Στατιστικά 
Για το 2022 (Νοέμβριος), η εθνική ομάδα καλαθοσφαίρισης ανδρών της Βραζιλίας βρισκόταν στη 13η θέση της Παγκόσμιας Κατάταξης της FIBA.

Παραπομπές

Εξωτερικοί σύνδεσμοι 
 

Βραζιλιας
Ανδρων
Μοντούλι

To Μοντούλι (Αγγλικά Urban Ward Monduli, Σουαχίλι Monduli Mjini), είναι Αστικό Τμήμα της Περιοχής Μοντούλι (Monduli District), στην Περιφέρεια Αρούσα (Arusha Region) της Τανζανίας.

Σύμφωνα με την Εθνική Απογραφή της Τανζανίας του 2012, ο πληθυσμός στο Τμήμα Αστικό Τμήμα Μοντούλι (Monduli), είχε πληθυσμό 7.796 άτομα.<ref name="Monduli Mjini">

Δείτε επίσης
 Διοικητικές υποδιαιρέσεις της Τανζανίας
 Περιφέρεια Αρούσα
 Περιοχή Μοντούλι
 Αρούσα

Σημειώσεις

Παραπομπές

Εξωτερικοί σύνδεσμοι
  

Επαρχία Μοντούλι
Τμήματα της Τανζανίας
Κατοικημένες περιοχές στην Περιφέρεια Αρούσα
Φώτης Αρβανίτης

Ο Φώτης Αρβανίτης (17 Οκτωβρίου 1938 - 12 Ιουλίου 2016), του Νικολάου και της Ευανθίας,  ήταν Έλληνας επιχειρηματίας και πολιτικός.

Βιογραφικά στοιχεία 
Καταγόταν από τη Μανάγουλη Φωκίδας και ολοκλήρωσε τις γυμνασιακές του σπουδές στο Ευπάλιο.  Εγκαταστάθηκε στην Αθήνα και έπειτα στην Αυστραλία, όπου έμεινε ως το 1970. Εκεί επιδόθηκε σε οικοδομικές και μεσιτικές δραστηριότητες. Στη συνέχεια επέστρεψε στην Αθήνα και εργάστηκε σε τεχνικό γραφείο, που δραστηριοποιείτο στην Αθήνα, ιδίως στα Βόρεια προάστεια, αλλά αργότερα και στη Ναύπακτο.

Εξελέγη βουλευτής στην εκλογική περιφέρεια Φωκίδας με το ΠΑΣΟΚ, του οποίου ήταν ιδρυτικό στέλεχος, στις εκλογές του Ιουνίου 1989 και επανεξελέγη τον Νοέμβριο του 1989, το 1990 και το 1993. 

Απεβίωσε σε ηλικία 78 ετών τον Ιούλιο του 2016 και κηδεύτηκε από το ναό της Αγίας Φανερωμένης Μανάγουλης, στις 14 Ιουλίου. Ήταν παντρεμένος με την Αναστασία και απέκτησαν 2 κορίτσια και 2 αγόρια. Από τα παιδιά τους, η Ευανθία πέθανε πρόωρα από χρόνια ασθένεια.

Παραπομπές 

Βουλευτές εκλεγμένοι με το ΠΑΣΟΚ
Βουλευτές Φωκίδας
Κρατιδιακές εκλογές της Σαξονίας-Άνχαλτ (2016)

Οι κρατιδιακές εκλογές του 2016 στη Σαξονία-Άνχαλτ διεξήχθησαν στις 13 Μαρτίου 2016 για την εκλογή των 87 μελών του κοινοβουλίου του κρατιδίου (Landtag). Ο πρωθυπουργός του κρατιδίου Ράινερ Χάζελοφ από το CDU ηγήθηκε κυβέρνησης μεγάλου συνασπισμού με το SPD είχε κερδίσει και τις προηγούμενες εκλογές του 2011).
Μετά τις εκλογές, ο Χάζελοφ επανεξελέγη ως πρωθυπουργός και ηγήθηκε μιας κυβέρνησης συνασπισμού με τους Σοσιαλδημοκράτες και με τους Πράσινους.

Αποτελέσματα
Η Χριστιανοδημοκρατική Ένωση (CDU) της Άνγκελα Μέρκελ ήρθε πρώτη με 29% των ψήφων, όμως αντιμετώπισε την άνοδο του ακροδεξιού κόμματος AfD, το οποίο ήρθε 2ο, με 23%.. Το CDU ωστόσο παρέμεινε το μεγαλύτερο κόμμα στο πολιτειακό κοινοβούλιο.
 Έπειτα από τις εκλογές, η Σαξονία-Άνχαλτ έγινε το πρώτο κρατίδιο που κυβερνάται από τριπλό συνασπισμό συναποτελούμενο από το CDU, το SPD και το Κόμμα των Πρασίνων. Στις 25 Απριλίου 2016 ο Χάζελοφ επανεξελέγη από το κοινοβούλιο πρωθυπουργός στο κρατίδιο, στη διάρκεια της δεύτερης ψηφοφορίας, όπου κατάφερε να κερδίσει μία ψήφο περισσότερη από την πλειοψηφία του συνασπισμού.

 Landtag, 13 Μαρτίου 2016
|-
!  rowspan="2" style="text-align:left; background:#e9e9e9; width:400px;"|Κόμμα
!  style="background:#e9e9e9; text-align:center;" colspan="3"|Λαϊκή ψήφος
!  style="background:#e9e9e9; text-align:center;" colspan="3"|Έδρες
|-
!  style="text-align:right; background:#e9e9e9; width:60px;"|Ψήφοι
!  style="text-align:right; background:#e9e9e9; width:40px;"|%
!  style="text-align:right; background:#e9e9e9; width:50px;"|+/–
!  style="text-align:right; background:#e9e9e9; width:30px;"|Έδρες
!  style="text-align:right; background:#e9e9e9; width:30px;"|+/–
|-
|Χριστιανοδημοκρατική Ένωση Christlich Demokratische Union Deutschlands – CDU|| 334.123 || 29,8 || 2,7 || 30 || 6
|-
|Εναλλακτικοί για τη Γερμανία Alternative für Deutschland – AfD|| 271.832 || 24,2 || 24,2 || 24 || 24
|-
|Η Αριστερά <small>Die Linke'</small>|| 183.296 || 16,3 || 7,4 || 17 || 12
|-
|Σοσιαλδημοκρατικό Κόμμα της Γερμανίας Sozialdemokratische Partei Deutschlands – SPD|| 119.377 || 10,6 || 10,9 || 11|| 15
|-
|Συμμαχία '90/Οι Πράσινοι (Die Grünen) Bündnis 90/Die Grünen|| 58.226 || 5,2 || 1,9 || 5 || 4
|-
|Ελεύθερο Δημοκρατικό Κόμμα Freie Demokratische Partei – FDP|| 54.525 || 4,9 || 1,1 || - || -
|-
| style="background:white;"| || align=left |Λοιπά κόμματα||  ||  ||  ||  || 
|- style="background:#e9e9e9;"
| style="text-align:right;" colspan="2"| Έγκυρα ψηφοδέλτια| 1.122.814| 97,8| 0,2| colspan="2" rowspan="2" style="color:#bab9b9;"|
|- style="background:#e9e9e9;"
| style="text-align:right;" colspan="2"| Άκυρα ψηφοδέλτια
| 24.671
| 2,2
| 0,2
|- style="background:#e9e9e9;"
| style="text-align:right;" colspan="2"| Σύνολα και συμμετοχή| 1.147.485	
| 70,4 
| 18| 87| -
|- style="background:#bab9b9;"
| colspan="2" | Εκλογικό σώμα| 1.878.095| 100,00| —'''
| colspan=2|
|-
| colspan="11" style="text-align:left;"| Πηγή: Landeswahlleiter
|}

Παραπομπές

Εξωτερικοί σύνδεσμοι
Εκλογικό Γραφείο

Εκλογές στη Σαξονία-Άνχαλτ
Άττικους Μίτσελ

Ο Άττικους Μίτσελ (αγγλ.: Atticus Dean Mitchell, γενν. 16 Μαΐου 1993) είναι Καναδός ηθοποιός και μουσικός. Έγινε γνωστός από τη συμμετοχή του στην τηλεοπτική ταινία Η Νταντά (My Babysitter's a Vampire) και στην ομώνυμη τηλεοπτική σειρά.

Ο Μίτσελ γεννήθηκε στο Τορόντο του Καναδά. Φοίτησε στο λύκειο Malvern Collegiate Institute του Τορόντο και σχεδιάζει να φοιτήσει στο πανεπιστήμιο Ryerson University.

Σταδιοδρομία

Ηθοποιία
Ο Μίτσελ ξεκίνησε τη σταδιοδρομία στην ηθοποιΐα το 2009 με τη συμμετοχή του, σε 10 επεισόδια, στη τηλεοπτική ταινία Ίντι, του YTV, με τον ρόλο του Κάρλος Μαρτινέλι. Πρωταγωνίστησε στη τηλεοπτική σειρά και ταινία My Babysitter's a Vampire ως Μπένι Γουίρ από την οποία, το 2011, ήταν υποψήφιος για το βραβείο Gemini. Το 2012, πρωταγωνίστησε στη τηλεοπτική ταινία Radio Rebel, του Disney Channel, ως Γκέιμπ.

Μουσική
Ο Μίτσελ είναι ο ντράμερ του συγκροτήματος The Fishwives, το οποίο κάνει εμφανίσεις στο Τορόντο.

Φιλμιογραφία

Κινηματογράφος

Τηλεόραση

Βραβεία

Παραπομπές

Εξωτερικοί σύνδεσμοι
 Ο Άττικους Μίτσελ στο Internet Movie Database

Καναδοί άνδρες ηθοποιοί κινηματογράφου
Καναδοί άνδρες ηθοποιοί τηλεόρασης
Αρίστιππος (αποσαφήνιση)

Η ονομασία Αρίστιππος μπορεί να αναφέρεται στα παρακάτω άτομα:

 Αρίστιππος ο Κυρηναίος (5ος - 4ος αιώνας π.Χ.), φιλόσοφος και ιδρυτής της Κυρηναϊκής Σχολής. 
 Αρίστιππος ο Κυρηναίος ο μητροδίδακτος, 4ος αιώνας π.Χ., φιλόσοφος.
 Αρίστιππος ο Κυρηναίος ο ακαδημαϊκός, φιλόσοφος που έζησε το 260 π.Χ.
 Αρίστιππος ο Α΄, τύραννος του Άργους που έζησε τον 3ο αιώνα π.Χ.
 Αρίστιππος ο Β΄, τύραννος του Άργους που νικήθηκε από τον Άρατο στη μάχη των Κλεωνών.
Μπιναλί Γιλντιρίμ

Ο Μπιναλί Γιλντιρίμ (Binali Yıldırım, 20 Δεκεμβρίου 1955) είναι Τούρκος πολιτικός, ο 27ος και τελευταίος πρωθυπουργός της Τουρκίας και ηγέτης του κόμματος Δικαιοσύνης και Ανάπτυξης (ΑΚΡ) από το Μάιο του 2016. Είχε θητεύσει ως υπουργός μεταφορών, ναυτιλίας και επικοινωνίας σχεδόν συνεχόμενα από το 2002 μέχρι το 2013 και από το 2015 μέχρι το 2016. Στο ενδιάμεσο ήταν σύμβουλος του Ρετζέπ Ταγίπ Ερντογάν.

Μετά την παραίτηση του Αχμέτ Νταβούτογλου ως αρχηγός του κόμματος, μετά από ρήξη των σχέσεών του με τον πρόεδρο Ερντογάν στις 5 Μαΐου 2016, ανακοινώθηκε από την εκτελεστική επιτροπή του ΑΚΡ ότι ο επόμενος αρχηγός του κόμματος θα ήταν ο Γιλντιρίμ, και εξελέγη χωρίς αντίπαλο στο δεύτερο συνέδριο του κόμματος στις 22 Μαΐου 2016. Σχημάτισε την 65η κυβέρνηση της χώρας, και έγινε πρωθυπουργός τις 24 Μαΐου 2016.

Μετά το αποτυχημένο πραξικόπημα της 15ης Ιουλίου 2016, παρέμεινε πρωθυπουργός και το 2017 με συνταγματική αναθεώρηση μετά από σχετικό δημοψήφισμα, η Τουρκική Δημοκρατία έγινε από προεδρευομένη προεδρική δημοκρατία, με αποτέλεσμα την κατάργηση της θέσης του πρωθυπουργού. Ο Ερντογάν ορίστηκε αρχηγός του AKP, παίρνοντας τη θέση από τον Γιλντιρίμ, ενώ μετά τις εκλογές ο Γιλντιρίμ ορίστηκε αρχηγός της κοινοβουλευτικής ομάδας του ΑΚΡ. Τον Ιούλιο του 2018 ορίστηκε Πρόεδρος της Μεγάλης Εθνοσυνέλευσης.

Παραιτήθηκε από τη βουλευτική θέση του ώστε να διεκδικήσει τη δημαρχία της Κωνσταντινούπολης στις εκλογές του 2019, ως υποψήφιος του ΑΚΡ, αλλά ηττήθηκε από τον Εκρέμ Ιμάμογλου, του CHP, τόσο στις εκλογές του Μαρτίου, όσο και στις επαναληπτικές εκλογές του Ιουνίου.

Παραπομπές 

Τούρκοι πρωθυπουργοί
Υπουργοί της Τουρκίας
Ποταμός Νγκερενγκέρε

Ο Ποταμός Νγκερενγκέρε (αγγλικά: Ngerengere River, σουαχίλι: Mto Ngerengere), είναι ποταμός στην Περιφέρεια Μορογκόρο (Morogoro Region) της Τανζανίας.

Στον Ποταμό Νγκερενγκέρε (Ngerengere River) υπάρχει και το «Φράγμα Μίντου» («Mindu Dam»).
 
Οι εργασίες στο «Φράγμα Μίντου» («Mindu Dam») ξεκίνησαν το 1978, οι οποίες συνοδεύτηκαν από διαμάχες και αντιπαραθέσεις. Στο «Φράγμα Μίντου» («Mindu Dam») γίνεται με ταχείς ρυθμούς συσσώρευση ιλύος, λόγω της αποψίλωσης των δασών από τις γύρω περιοχές. Επίσης, εκτός από τη μόλυνση με βιλαρζίωση (σχιστοσώματα), αντιμετωπίζει και τη μόλυνση των υδάτων με υδράργυρο, από την παρακείμενη εξόρυξη χρυσού η οποία είναι μια απειλή στην παροχή του νερού.

Δείτε επίσης
 Διοικητικές υποδιαιρέσεις της Τανζανίας
 Περιφέρεια Μορογκόρο
 Ουλουγκούρου Όρη
 Νγκερενγκέρε (πόλη)

Παραπομπές 

Ποταμοί της Τανζανίας
Ποταμοί της Αφρικής
Περιφέρεια Μορογκόρο
Μαγδαλένιος πολιτισμός

Ο Μαγδαλένιος πολιτισμός -απαντάται και ως Μαγδαληναίος ενίοτε- ήταν πολιτισμός που κατατάσσεται στην Ανώτερη παλαιολιθική περίοδο. Κατά την διάρκεια αυτής της εποχής έγιναν αλλαγές που ανέβασαν τον πήχη της Παλαιολιθικής περιόδου και από πολλούς θεωρείται η ακμή της περιόδου αυτής.

Χαρακτηριστικά 

Ο Μαγδαλένιος πολιτισμός τοποθετείται χρονολογικά 11.000 με 17.000 χρόνια πριν. Αυτήν την περίοδο μεγάλες αγέλες ταράνδων, βισώνων και αγρίων αλόγων κυριαρχούσαν στην πλειονότητα των περιοχών. Έτσι οι Μαγδαλένιοι που είχαν ανεπτυγμένα εργαλεία και παγίδες μπορούσαν και ζούσαν με σχετική αφθονία στην τροφή. Ζούσαν σε βραχοσκεπές ή σε σπηλιές. Πολλές φορές οργανώνονταν πολλές οικογένειες μαζί και ζούσαν σε μεγάλες κατοικίες τον χειμώνα και μικρές σκηνές το καλοκαίρι. Η μεγάλη ποσότητα που έχουμε από καλλιτεχνικές δημιουργίες μας δείχνουν ότι οι Μαγδαλένιοι διέθεταν ελεύθερο χρόνο. Επίσης βίωσαν περίοδο μεγάλης πληθυσμιακής αύξησης. Η περιοχή της Γαλλίας κατοικήθηκε από περισσότερους των 50.000 κατοίκους κατά τη Μαγδαλένια εποχή. 

Η επιστροφή της τέχνης στην καθημερινή ζωή των ανθρώπων είχε ως αποτέλεσμα την εγκατάλειψη των περίτεχνων δημιουργημάτων της Ωρινάκιας εποχής τα οποία είχαν χαρακτηριστικά όπως πολυχρωμία, ακρίβεια στο χρώμα κτλ. Στην πρώτη φάση, τα απλά σχήματα -τις περισσότερες φορές ατελή- χωρίς λεπτομέρειες κυριαρχούσαν στα σπήλαια. Αργότερα, όσο περνούσε ο καιρός και οι άνθρωποι είχαν περισσότερο ελεύθερο χρόνο, άρχισαν τα καλλιτεχνικά δημιουργήματα να γίνονται πιο περίπλοκα. Τα πόδια και τα κέρατα στα ζώα είχαν πραγματικές διαστάσεις και μέτρο και φαίνεται ότι άρχιζε η ζωγραφική να αναγνωρίζεται ως τέχνη από τους ανθρώπους. Στην τελευταία φάση γίνονται όλες οι πρωτοπορίες στον τομέα της Μαγδαλένιας τέχνης και κουλτούρας. Οι λεπτομέρειες ήταν το ζωτικό σημείο πλέον. Οι σπηλιές ήταν πολύχρωμες και χαραγμένες με μηνύματα στην μορφή ζωγραφιών. Οι άνθρωποι που αναπαρίσταντο στις ζωγραφιές δεν είχαν σχέση μεταξύ τους αλλά ήταν πλέον με ανθρώπινες διαστάσεις και χαρακτηριστικά. Οι όγκοι των ανθρώπων απεικονίζονταν σε πραγματικά επίπεδα.

Ο πολιτισμός των Μαγδαλένιων άρχισε να εκλείπει όταν το κρύο κλίμα της Τέταρτης Περιόδου των Παγετώνων άρχισε να αλλάζει, καθιστώντας είδος υπό εξαφάνιση τα αγελαία ζώα. Πολλοί θεωρούν ότι οι πολύ περίπλοκες δημιουργίες τέχνης των τελευταίων ετών της Μαγδαλένιας περιόδου ήταν κάποιου είδους θρησκευτική τελετή-επίκληση για να επανεμφανιστούν τα ζώα και να προσφέρουν. Ο Μαγδαλένιος πολιτισμός αντικαταστάθηκε από τον Αζιλαίο πολιτισμό ή Αζιλαία βιομηχανία όπως αναφέρεται ενίοτε.

Πηγές 
 Magdalenian Culture

Εξωτερικοί σύνδεσμοι

Encyclopedia of Prehistory article as PDF
pictures and description of the La Madeleine site 
Picture Gallery of the Paleolithic (reconstructional palaeoethnology), Libor Balák at the Czech Academy of Sciences, the Institute of Archaeology in Brno, The Center for Paleolithic and Paleoethnological Research

Πλειστόκαινο
Αρχαιολογικοί πολιτισμοί της Ευρώπης
Αρχαιολογία στην Ευρώπη
Παλαιολιθική περίοδος
Μητροπολίτης Καρπενησίου Γεώργιος

Ο Μητροπολίτης Καρπενησίου Γεώργιος (Καστέλλα Εύβοιας, 1963) είναι Έλληνας θεολόγος, εκπαιδευτικός και επίσκοπος της Εκκλησίας της Ελλάδος.

Βιογραφικά Στοιχεία
Γεννήθηκε το 1963 στο χωριό Καστέλλα Ευβοίας.

Αρχικά σπούδασε στην Παιδαγωγική Ακαδημία Λαμίας, από όπου και έλαβε το πτυχίο το 1985. Ακολούθως, φοίτησε στην Θεολογική Σχολή του Εθνικού και Καποδιστριακού Πανεπιστημίου Αθηνών, από την οποία πτυχίο έλαβε το 1993.

Το 1988 διορίσθηκε στην Πρωτοβάθμια Εκπαίδευση, όπου και εργάστηκε σε Δημοτικά Σχολεία της Χαλκίδας. Το 1995 παραιτήθηκε της θέσης του ως Εκπαιδευτικός Πρωτοβάθμιας Εκπαίδευσης.

Χειροτονήθηκε Διάκονος και ακολούθως Πρεσβύτερος το 1994 από τον τότε Μητροπολίτης Θηβών και Λεβαδείας και μετέπειτα Αρχιεπίσκοπο Αθηνών Ιερώνυμο. Με την χειροτονία του, τοποθετήθηκε ως Εφημέριος του Ιερού Ναού Παμμεγίστων Ταξιαρχών στο Σχηματάρι. Παράλληλα με τα καθήκοντά του στην ενορία του Σχηματαρίου, εξυπηρετούσε τις ανάγκες της 114 Πτέρυγας Μάχης (Αεροπορική Βάση Τανάγρας) αλλά και διπλανές Ενορίες (ως Εξομολογητής και Κήρυκας) στις οποίες δεν υπήρχε διορισμένος εφημέριος. 

Από 2008, με την εκλογή του Μητροπολίτη Θηβών και Λεβαδείας Ιερωνύμου στον Αρχιεπισκοπικό Θρόνο, αναλαμβάνει διαδοχικά καθήκοντα Γραμματέα Συνοδικών Επιτροπών και Συνεργάτη του Αρχείου της Ιερά Συνόδου της Εκκλησίας της Ελλάδος. Από τον Οκτώβριο του 2014, ανέλαβε καθήκοντα Β' Γραμματέως - Πρακτικογράφου της Διαρκούς Ιεράς Συνόδου της Εκκλησίας της Ελλάδος, μέχρι της εκλογής του ως Μητροπολίτης Καρπενησίου.

Στις 10 Μαρτίου 2016, η Ιερά Σύνοδος της Ιεραρχίας της Εκκλησίας της Ελλάδος τον εξέλεξε Μητροπολίτη Καρπενησίου, δεύτερο στην ιστορία της Μητροπόλεως Καρπενησίου.

Στις 12 Μαρτίου 2016, χειροτονήθηκε Μητροπολίτης, στον Ιερό Ναό Αγίου Διονυσίου του Αρεοπαγίτου Αθηνών, προεξάρχοντος του Αρχιεπισκόπου Αθηνών και πάσης Ελλάδος Ιερωνύμου. Στις 22 Απριλίου 2016, στο Καρπενήσι, ενθρονίστηκε στον Μητροπολιτικό Ιερό Ναό Αγίας Τριάδος, παρουσία του Αρχιεπισκόπου Ιερωνύμου, πλειάδας Μητροπολιτών και Επισκόπων, κληρικών και λαϊκών.

Βασιλακης
Ρέμπελος
Έλληνες ιεράρχες